Vikten

Vikten er også det tidligere navnet til Vikna kommune.
Vikten er ei bygd i Flakstad kommune i Nordland. Stedet ligger nord på den østlige delen av Flakstadøya, 4,2 kilometer fra Vareid, i enden av fylkesvei 811, som er en del av Nasjonal turistvei Lofoten. Et flertall av innbyggerne i Vikten er medlemmer av trossamfunnet Guds menighet.

Åsvar og Åse Tangrand driver brukskunstsenteret Lofoten Design på Vikten, med glassproduksjon i Glasshytta (bygd 1992) og keramikkproduksjon i Keramikktårnet (bygd 2000).Arkitekturguide Nord-Norge og Svalbard: Glasshytta og Keramikktårnet på Vikten (besøkt 19. september 2012) På moreneplatået ovenfor bebyggelsen ble det i 2011 startet bygging av en ny bygning til reiselivsbruk, Rahula. Utbedring av veien opp til Rahula blir finansiert av Vegvesenet som en del av prosjektet Nasjonal turistvei.Flakstadnytt: Rahula – nytt og spennende prosjekt på Vikten (19. mai 2011, besøkt 19. september 2012)

Vikten skole er privat og drives av sekten Guds Menighet.NRK Nordlands Fylkesleksikon: Vikten (besøkt 19. september 2012)

Ifølge Oluf Ryghs Norske Gaardnavne er navnet Vikten i slekt med navnet Vikna (som tidligere het Vikten), og er en avledning av vik.Oluf Rygh: Norske Gaardnavne

 Referanser 

Kategori:Bosetninger i Flakstad
Kategori:Bygder og grender i Nordland